**LGBT+ migracija** je napuštanje netolerantnih i diskriminatornih oblasti od strane lezbejki, gejeva, biseksualaca, transrodnih i kvir ljudi u potrazi za tolerantnijim okruženjem.

LGBT diskiminacija i tolerantnost u različitim delovima sveta
-------------------------------------------------------------

### Australija

Na početku 20. veka na homoseksualnost se gledalo kao na validan razlog za proterivanje u Australiju. Imigracija je izričito dozvoljena 80ih godina prošlog veka.

### Severna Amerika

Početkom 20. veka, homoseksualnost se smatrala mentalnim poremećajem i imigracija je homoseksualcima bila zabranjena u Sjedinjenim državama i Kanadi. Kanada je dozvolila imigraciju 1991.

#### Sjedinjene Američke Države

Akt o imigraciji i nacionalnosti iz 1965. je prvi zakon u SAD koji eksplicitno sprečava "seksualno nastrane" da uđu u zemlju. Takođe je zahtevao da se ove osobe deportuju.

Strah boje lavande (naziv za progone homoseksualaca 50-ih godina u SAD) antikomunističke Amerike stvorila je dodatne progone homoseksualaca i strah prema ljudima istopolne seksualne orijentacije. Posle rata, "Kampanja za eliminaciju perverznjaka" inicirana u Vašingtonu od strane policije rezultovala je brojnim hapšenjima gej muškaraca od kojih su mnogi zbog toga izgubili poslove.

Američka vojska nije primala homoseksualce do 2011. govorivši da nisu pogodni za tu dužnost. Zakon poznat kao "Ne pitaj, ne pričaj" dozvolio je LGB ljudima da služe vojci sve dok kriju svoju seksualnu orijentaciju. Obamina vlada dozvolila je LGB ljudima da otvoreno služe u vojsci.

#### Meksiko

U Meksiku je između 2002. i 2007. oko 1000 ljudi, uglavnom gej muškaraca, ubijeno zbog homoseksualnosti. Ta statistika stavlja Meksiko na drugo mesto po količini homofobičnih zločina u svetu (posle Brazila). Zna se za samo 16 žena koje su zbog istog ubijene između 1995. i 2004.

### Evropa

Grci, Rimljani i većina mediteranskih kultura je veličala homoseksualnost u antičko vreme, i pre sedmog veka Evropa nije imala zakone koji su to zabranjivali.

Počev od 16, i 17. veka, Evropa je smatrala homseksualnost za zločin kažnjiv smrću. Kasnije, tokom Holokausta, homoseksualci su bili skupljani i ubijani rame uz rame sa Jevrejima.

Zakonima u Engleskoj i Velsu iz 1533. i 1536. gej seks je kažnjavan vešanjem.

Pod Staljinom je muška homoseksualnost kriminalizovana 1933. i kažnjavana sa 5 godina robije. Ovo nije odbačeno sve do 1993.

Preko polovine od 80 zemalja koje su kriminalizovale homoseksualnost su bile Britanske kolonije. Neki pretpostavljaju da su britanske anti-gej parole tokom 19. veka nastavile svoj uticaj.

### Afrika

Mnoge afričke države kažnjavaju homoseksualnost smrću, poput Mauritanije, Sudana, i severne Nigerije, gde se lezbejke i gejevi nekad kamenuju. Institucialno seksualno ugnjetavanje je široko prisutno u Kamerunu, Burundiju, Ruandi, Ugandi i Gambiji. Zimbabve je zabranio homoseksualne činove 1995.

#### Uganda

U Ugandi, "dodirivanje osobe sa homoseksualnom namerom" kažnjivo je doživotnom robijom, a radnje koje se smatraju za promovisanje homoseksualnost donose 7 godina zatvora. Ovo uključuje zalaganje za ljudska prava gej ljudi, pripadanje gej organizaciji i zalaganje za bezbedan gej seks.

#### Juznoafrička republika

Silovanje LGBT osoba sa ciljem da se "ispravi" njihova "nenormalnost" je rasprostranjeno u Južnoafričkoj Republici. Ovo može da bude vrlo štetno, pogotovo uzimajući u obzir visoku stopu HIV-a u ovoj državi.

### Azija

#### Kina

Biseksualno ponašanje se smatralo normalnim u antičkoj Kini.

Sa dodirom sa zapadom i u Kini se na homoseksualnost počelo gledati kao na mentalni poremećaj tokom kasne dinastije Ćing. Kriminalizovana je 1740. godine. Kasnije, u Republici Kini, homoseksualnost nije bila ilegalna ali ni prihvaćena.

#### Iran

U Iranu, volonterska paravojna formacija, Basidž, delom radi kao "moralna policija". Između ostalog su nalazili i progonili LGBT osobe.

#### Izrael

U Izraelu, gejevima i lezbejkama je dozvoljeno da služe u vojsci, što se prvi put desilo 1993. Takođe je zabranjena diskriminacija. Izraelska vlada takođe daje sredstva LGBT ogranizacijama i predsednik vlade je se javno izasnio protiv zločina mržnje prema LGBT osobama. LGBT imigranti koji su legalno venčani u drugim državama su priznate u Izraelu.

### Internacionalno

U septembru 2013, zemlje UN-a su proglasile da štite LGBT prava, bore se protiv homofobije i podržavaju edukacione kampanje za poboljšanje LGBT prava.

Svetska zdravstvena organizacija je 1991. skinula homoseksualnost sa liste mentalnih poremećaja.